সরকারের নির্বাচনী বছরে ও ব্যবসায়ীদের চাপে ঋণের সুদহার কমাতে বহুমুখী উদ্যোগ নিচ্ছে বাংলাদেশ ব্যাংক। কিন্তু এসব উদ্যোগ নিষ্ফল বলে মনে করছেন বিশ্লেষকেরা। তারা বলেছেন, গত কয়েক বছরে ব্যাপক লুটপাটের পর ব্যাংকিং খাতে তীব্র নগদ টাকার সঙ্কট দেখা দিয়েছে। এ সঙ্কট মোকাবেলায় আমানত বাড়াতে হবে। আর এ জন্য চড়া সুদেই তাদেরকে আমানত সংগ্রহ করতে হবে। চড়া সুদে আমানত সংগ্রহ করে কম সুদে ঋণ বিতরণ করা মোটেও সম্ভব হবে না। ফলে সিআরআর হার কমানোই হোক, আর ব্যাংক রেট কমানো হোক কোনো উদ্যোগই কাজে আসবে না। এতে কেবল ব্যাংকগুলোর কিছুটা তহবিল বাড়বে, তহবিল ব্যয় কমবে না।